NaiveNeuron/SloPal huggingface dataset:
Viskupič, Jozef, poslanec NR SR (2012-07-24):
Ďakujem. Tak ako si spomínal ohľadom tohto návrhu, spomenul si slovo nebezpečný. Myslím si, že skutočne to hlavné nebezpečenstvo, ktoré si tak naznačil, spočíva hlavne v tom, že vzbudzujeme medzi samosprávami, a hlavne u tých zástupcov, ktorí by sa nemuseli správať efektívne a ktorým by nešlo o dobro detí, nebezpečenstvo, a to v dvoch momentoch. Prvý z nich, si myslím, je, sme jednali, a nemyslím si, že by ministerstvo v tomto neodrobilo dostatočnú robotu, s niektorými zástupcami centier voľného času, že v niektorej obci v súčasnom stave funguje CVČ-čko, pretože tam má jednak materiálne a jednak personálne podmienky, aby tam fungovať mohlo, a, prirodzene, sa v ňom združujú deti aj z okolitých obcí. Tento návrh podľa mňa vytvára jedno možné nebezpečenstvo. Možno ho pracovne nazvať nebezpečenstvo závisti, kde ja si myslím, že niektorí starostovia aj v dobrom úmysle a v dobrej viere riešia niektoré iné a pálčivejšie problémy, ktoré v samospráve majú. A ako príklad môžem uviesť, že, samozrejme, niektorý starosta pod tlakom svojich voličov, ktorý bude riešiť nejakýcentrálny vodovod alebo centrálne osvetlenie, si nechá finančné prostriedky, ak je možno už aj vystavený nejakému tlaku dlhov samospráv, ako by mal finančné prostriedky, ktoré mu na základe tohto prídu priamo do samosprávy, použiť na to, aby do inej obce... (Prerušenie vystúpenia časomerom.)
Laššáková, Jana, podpredsedníčka NR SR (2015-05-19):
Pán poslanec Viskupič.
P. Hrušovský, predseda NR SR: (2003-10-29):
Nech sa páči, pán poslanec.
Danko, Andrej, podpredseda NR SR (2023-12-14):
Kolegiálne myslím, že môžme rešpektovať aj nejaký... takýto úsek, ale nechcete pokračovať, áno?
Droba, Juraj, poslanec NR SR (2012-06-28):
Pán kolega, Pavol, poznáme sa už nejaký ten mesiac a beriem vážne slová, ktoré si povedal. Rozmýšľam nad nimi. Nedá mi však nepovedať, že v podstate to bol, bol si v poradí ďalším olympionikom v súťaži o to, kto lepšie obháji dôležitosť rodiny a dôležitosť manželstva. Opakujem, nikto z nás, ani zo SaS nespochybňuje to, že rodina je extrémne dôležitá, manželstvo je taktiež dôležité, plní si svoju funkciu. My popisujeme situáciu, keď jednoducho to manželstvo prestáva existovať, keď prestávajú existovať dôvody na to, aby to manželstvo ďalej pretrvávalo. Jediné, čo tým sledujeme, a to mi naozaj môžeš veriť, nehľadáme za tým žiadnu ďalšiu agendu, nie je to salámová metóda, nejdeme tam pridávať ďalšie tvrdšie a tvrdšie kroky, keby nám toto prešlo. Jediné, čo sledujeme, je umožniť dvom ľuďom, ktorí sa dohodli medzi sebou, aby nemuseli podstupovať tortúru na súde, kde niektorí sudcovia chápu situáciu, niektorí nechápu, niektorí môžu mať osobné frustrácie, a tých dvoch ľudí tam potom neprimerane a nenáležite grilujú vo veci, ktorá je čisto intímnou a súkromnou záležitosťou ich dvoch. O toto jediné nám ide, o nič viac. Ďakujem.
Hrušovský, Pavol, podpredseda NR SR (2011-03-22):
Nie Galbavý, pán poslanec Beblavý.
Švejna, Ivan, poslanec NR SR (2014-04-01):
Ďakujem, pán predseda. Prosím vás, pri hlasovaní č. 145 mi vykázalo, že som nehlasoval, ale na rozdiel od kolegov poviem, že snažil som sa hlasovať, ale asi som, asi som to zle zatlačil, takže bol za alebo mienil som hlasovať za.
Viskupič, Jozef, poslanec NR SR (2017-12-06):
Myslím si, že treba povedať dve veci. Prvé, pán poslanec Číž, vaša strana bola tak dlhodobo známa, že sa nevenuje prieskumom verejnej mienky a nezakladá si na tom, koľko má percent v prieskumoch verejnej mienky, ale boli pre ňu dôležité volebné výsledky. Tak skúste si pozrieť volebné výsledky ostatných župných volieb a budete mať odpoveď o tom, čo ste teraz hovorili. No a druhá časť, esenciálnou debatou tu nie je alebo nie sú tu témy, ktoré ste sa snažili priniesť do pléna, a ja by som vás v tom aj rád podporil, ale je jedna veľká prekážka, prečo sa toto plénum nevenuje týmto témam, a to je predmetom tejto schôdze, a to, že pán minister Kaliňák stráca a opakovane stráca dôveru tohto pléna, alebo jeho časti, a kým bude minister Kaliňák ministrom, tak tieto témy budú takpovediac na druhej koľaji, témy o hospodárstve, dôležitosti iných dôležitých tém pre národohospodárstvo a podobne, čo vy v každom jednom momente sa snažíte pripomínať. Preto zahlasujte za odvolanie pána ministra alebo ho stranícky poproste, aby vo svojej funkcii skončil, a od toho momentu sa môžme venovať aj témam, ktoré vy máte na srdci, ktoré ste spomínali a ktoré nezabudnete pripomenúť pri každej jednej rozprave, že sú pre vás dôležité. Nateraz je dôležité to, že je tu minister, ktorý má viac káuz, ako dokázal urobiť napriek tomu, že obehol 800 obcí. Ďakujem.
Kéry, Marián, poslanec NR SR (2017-10-12):
Dobrý deň prajem. Vážený pán predsedajúci, vážená pani podpredsedníčka vlády Slovenskej republiky, vážené panie poslankyne, páni poslanci, zahraničný výbor ma určil za spravodajcu k uvedenému návrhu zákona. Podľa § 73 ods. 1 zákona o rokovacom poriadku podávam v prvom čítaní spravodajskú informáciu k tomuto návrhu. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla v zmysle § 73 ods. 3 písm. c) o rokovacom poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 20. septembra č. 719 a podľa § 71 rokovacieho poriadku Národnej rady navrhujem, aby návrh zákona prerokovali výbory: ústavnoprávny výbor, výbor pre financie a rozpočet, výbor pre sociálne veci a Zahraničný výbor Národnej rady Slovenskej republiky. Za gestorský výbor navrhujem Zahraničný výbor Národnej rady. Odporúčam, aby výbory predmetný návrh zákona prerokovali v druhom čítaní do 24. novembra 2017 a gestorský výbor do 27. novembra 2017. Pán predsedajúci, skončil som. Otvorte, prosím, rozpravu.
Paška, Pavol, predseda NR SR (2013-05-14):
Dnes o 17.00 hodine a v iných rokovacích dňoch, ak sa vopred nedohodneme inak, tak o 11.00 hodine a o 17.00 hodine. (Krátka prestávka.) (Po prestávke.)
Kollár, Boris, predseda NR SR (2023-06-20):
Prosím, prezentujme sa a hlasujeme. (Hlasovanie.) Prítomných 123 poslancov, za 87, zdržalo sa 36. Uvedený návrh sme schválili.
Kotleba, Marek, poslanec NR SR (2022-03-18):
Pán poslanec Dostál, ja som práve chcel vedieť nejakú odpoveď na to od pána ministra, ako zabezpečí bezpečnosť nás Slovákov. Ja proti tomu nemám nič, ale treba tým Ukrajincom pomôcť, ale netreba zabúdať na našich ľudí, na Slovákov, ktorí žijú na Slovensku, ktorí sa starajú o svoje rodiny. A potom takíto ľudia, ktorí prídu možno z tých tretích krajín, a nevravím, že to bude iba z Ukrajiny, tak môžu predstavovať bezpečnostné riziko pre nás Slovákov, pretože informačné služby na Slovensku preverovali takýchto ľudí v minulosti, ale s prílevom veľkého množstva ľudí z tretích krajín, o ktorých nemáme žiadne informácie, tak im stačí si dať čestné prehlásenie a môžu tu byť počas trvania celého toho konfliktu. Čiže ja som chcel len vedieť odpoveď, ako, alebo teda či je nejaký mechanizmus, alebo sa to bude nejako do budúcna riešiť, aby sme zabezpečili bezpečnosť Slovákov.
P. Paška, predseda NR SR: (2008-12-04):
Teraz pán poslanec Novotný ako určený spravodajca nás bude informovať o výsledku prerokovania vo výboroch.
Jurinová, Erika, podpredsedníčka NR SR (2014-10-16):
V poradí šiestu otázku položila opäť pani poslankyňa Edita Pfundtner a položila ju ministrovi hospodárstva Slovenskej republiky Pavlovi Pavlisovi: „Duslo Šaľa získalo obrovskú štátnu pomoc, daňové prázdniny až na dvanásť rokov, vo výške takmer 60 mil. eur. Pravidlá pomoci pre veľké investície však nie sú najtransparentnejšie. Nebyť českých médií, o obrej štátnej pomoci pre Duslo Šaľa by sme sa ani nedozvedeli. Ste spokojný s týmto stavom? Ak nie, aké konkrétne a záväzné zmeny váš rezort pripravuje pre zlepšenie?“ Nech sa páči, pán minister.
Grendel, Gábor, podpredseda NR SR (2021-10-06):
Osem faktických poznámok na vaše vystúpenie, pán poslanec. Nech sa páči, pán poslanec Taraba, ako prvý.
Droba, Juraj, poslanec NR SR (2018-01-30):
Chcel by som vás poprosiť o možnosť povedať pár slov na záver. Teda teraz, nie na záver.
Dostál, Ondrej, poslanec NR SR (2023-02-10):
Ďakujem. Chcel by som zareagovať na tú časť vystúpenia pána poslanca Vetráka, ktorá sa týka tej úvahy, že by Národná rada bola rozpustená, čo bolo v hre ako jedna z možností a teda na čo reagoval aj pán poslanec Susko v časti svojej faktickej poznámky. Samozrejmé, že dnešná ústavná úprava ponecháva toto rozhodnutie plne na pani prezidentku a keď nastanú isté okolnosti, tak môže rozpustiť Národnú radu, ale bola minulý rok úvaha, že by sa do Národnej rady doplnilo aj ustanovenie, že Národná rada by sa trojpätinovou väčšinou všetkých poslancov mohla uzniesť na tom, že navrhne prezidentovi rozpustenie Národnej rady a v takom prípade by prezident alebo teda pani prezidentka boli povinní takémuto návrhu vyhovieť a rozpustiť Národnú radu. Bolo to obsiahnuté v pozmeňujúcom návrhu, ktorý ešte pôvodne pripravila a predložila pani poslankyňa Kolíková. Nebola na tom zhoda v rámci strán bývalej vládnej koalície, tak tento návrh sme stiahli. Ten návrh by mohol byť, by mohol byť trochu komplikovaný, keďže nemáme druhú komoru a je teda otázne, akým spôsobom by fungovala krajina 90 dní úplne bez parlamentu, keď sa môžu vyskytnúť nejaké dôvody, pre ktoré je potrebné povedzme že naliehavo zmeniť nejaký zákon, ale tak to by sa určite dalo, dalo vyriešiť. Ja som vtedy mal trochu pochybnosti o tomto riešení a myslel som si, že to skracovanie volebného obdobia je lepšie riešenie, ale keď sa pozerám na niektoré zákony, ktoré alebo návrhy zákonov, ktoré prichádzajú, a ktoré možno môžu ešte prísť, tak si nie som celkom istý, či by to rozpustenie nebolo lepšie.
Stredák, Anton, poslanec NR SR (2022-04-28):
Pán minister, však áno, tieto vedomosti mám aj ja. Len narážal som ešte aj na to, že myslím, že na niektoré podniky, ktoré spadajú pod vás, sa vám podarilo dosadiť schopných manažérov a výsledky sa dostavili. Myslím PPA-čka, myslím, ÚPSÚP, veľmi dobre pracujú. Myslel som, či ste stotožnený aj tuto s týmto riaditeľom, že či to teda rozbehol podľa vašich predstáv, alebo teda nechávate mu nejaký čas a potom vyhodnotíte jeho prácu.
Paška, Pavol, predseda NR SR (2013-05-14):
Pán poslanec Hlina.
Danko, Andrej, predseda NR SR (2016-06-07):
Pán poslanec Jozef Rajtár.
Šipoš, Michal, poslanec NR SR (2021-10-21):
Ďakujem pekne, pán predseda. Na návrh troch poslaneckých klubov – OĽANO, SAS a SME RODINA – žiadam o termínovanie hlasovania o tlačiach 695, to sú zmeny v zložení výborov, a 741, je to voľba člena Správnej rady TASR, na stredu 27. 10. o 17.00 hod. Odôvodnenie, ešte stále prebiehajú rokovania. Ďakujem pekne.
Kollár, Boris, predseda NR SR (2022-03-16):
Prosím, prezentujme sa a hlasujeme. (Hlasovanie.) Prítomných 131 poslancov, za 114, proti 13, zdržalo sa, zdržali sa 3, nehlasoval 1. Uvedený návrh sme schválili.
Pellegrini, Peter, predseda NR SR (2015-09-17):
Ďakujem pekne, pán poslanec. Sme v treťom čítaní . Otváram rozpravu v rámci tretieho čítania. Pýtam sa, či sa niekto hlási do rozpravy. Nie. Končím možnosť prihlásiť sa do rozpravy. Vyhlasujem rozpravu za skončenú. Nech sa páči.
Paška, Pavol, predseda NR SR (2012-10-18):
Dámy a páni, budeme pokračovať hlasovaním o prerokovaných bodoch. Poprosím vás o registráciu vašich hlasovacích kariet a pristúpime k hlasovaniu. Pán poslanec Panáček bude uvádzať v druhom čítaní hlasovanie o vládnom návrhu zákona o niektorých opatreniach v miestnej štátnej správe a o zmene a doplnení niektorých zákonov . Je to tlač 184.
Pellegrini, Peter, predseda NR SR (2024-02-08):
Prezentujme sa a hlasujme o bode č. 31 druhého pozmeňujúceho návrhu pána poslanca Galka. (Hlasovanie.) Prítomných 131 poslancov, za 16, proti 75, zdržalo sa 39, nehlasoval 1. Tento bod sme neschválili.
Grendel, Gábor, podpredseda NR SR (2020-11-12):
V zmysle rokovacieho poriadku požiadal o vystúpenie pán podpredseda Národnej rady Milan Laurenčík.
M. Horváth, podpredseda Rady riaditeľov Sociálnej poisťovne: (2004-06-23):
Pani poslankyňa Angyalová sa pýtala, aká je situácia v súvislosti s prípravou na začatie fungovania takzvaného druhého kapitalizačného piliera dôchodkového zabezpečenia. Sociálna poisťovňa hrá významnú úlohu, pretože musí zabezpečiť výber príspevkov, k čomu je nevyhnutné vybudovať náležitý alebo príslušný informačný systém. Vzhľadom na to, že vlastné zdroje nám na túto aktivitu nepostačujú, sme viazaní na zdroje z projektu Svetovej banky, čo nie je plne len v našej pôsobnosti, ale je to predovšetkým v tejto etape záležitosť útvarov, ktoré sú na ministerstve práce, sociálnych vecí a rodiny, ale podľa informácií, ktoré máme z ministerstva, ten harmonogram, ktorý bol stanovený, sa stále darí plniť. Čo sa týka organizačných vecí, rada riaditeľov pravidelne venuje tejto otázke pozornosť a máme pripravený aj vnútorný harmonogram z hľadiska organizačného zabezpečenia celej tejto akcie, ktorá nemá doteraz v histórii Sociálnej poisťovne obdobu. Čo sa týka auditu, naozaj správa nebola auditovaná. V histórii Sociálnej poisťovne bola auditovaná dvakrát účtovná závierka, ja som si tie audítorské správy prečítal a môžem povedať, že podľa môjho osobného názoru to boli dosť vyhodené státisíce korún a dnes je situácia taká, že je možné, že Svetová banka bude vyžadovať audit z minulého roku, ale podľa svojich požiadaviek, to znamená, že to bude musieť auditovať firma z tej veľkej, neviem dnes, či je to päťka, alebo štvorka, alebo nakoľko sa to scvrklo, a tým pádom by bolo zbytočné robiť audit tak, ako sme ho robili, ale čakáme na vyjadrenie Svetovej banky, ak to bude potrebné, urobíme potom už audit v spolupráci s renomovanou, alebo zadáme audit renomovanej audítorskej firme, medzinárodnej. Ešte veľmi stručne, pán poslanec Blajsko navrhol predkladať aj výročnú správu, pokiaľ sa zmení zákon, my to, samozrejme, budeme plniť. Za tejto situácie, keď je právna úprava taká, aká je, to nemôžeme predložiť sem, ale ja sľubujem pánovi poslancovi, že osobne zabezpečím, aby výročnú správu dostal v čo najkratšom čase na preštudovanie, a osobne považujem tento návrh za dobrý, pretože tá účtovná závierka nedáva dostatočný obraz o všetkých aktivitách poisťovne za uplynulý rok. A poslednú vec ste spomínali, ja som to uviedol aj v úvodnom slove, sadzby na nemocenské poistenie boli naozaj zle nastavené, ale to sa zmenilo, od 1. januára zo 4,8 sa sadzba znížila na 2,8 a uvidíme, aký bude ďalší vývoj percenta pracovnej neschopnosti, a je možné, že vznikne potenciál na ďalšie zníženie, ale upozorňujem, že takisto vznikne požiadavka na zvyšovanie sadzieb v dôchodkovom poistení najmä so zavádzaním druhého piliera, takže ono je možné, že sa bude skôr ani nie celkovo znižovať, ale že sa bude tá sadzba upravovať tak, aby to bolo lepšie napasované na výdavky a príjmy v jednotlivých fondoch. Ďakujem pekne.
Ďuriš Nicholsonová, Lucia, podpredsedníčka NR SR (2018-10-18):
Vyhlasujem, aha, s reakciou na faktickú poznámku pán poslanec Jurzyca.
Kažimír, Peter, podpredseda vlády a minister financií SR (2014-07-03):
Dámy a páni, dovoľte mi uviesť do druhého čítania vládny návrh zákona o správe, prevádzke a používaní informačného systému. Ide o tzv. Centrálny elektronický priečinok pri dovoze a vývoze a tranzite tovaru a o doplnení zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov. Ide o tzv. zákon o e-Governmente . Návrh zákona nadväzuje na skôr prijaté všeobecne záväzné právne predpisy pre oblasť elektronickej komunikácie, ktorými sú najmä zákon o e-Governmente a zákon o informačných systémoch. Centrálny elektronický priečinok umožní elektronizáciu služieb v medzinárodnom obchode a integráciu informačného systému Centrálny elektronický priečinok v rámci relevantných informačných systémov používaných orgánmi verejnej moci na výkon ich pôsobnosti. Účinnosť zákona sa navrhuje dňom vyhlásenia okrem čl. 1 a čl. 2, bodov 1 až 6, ktorých účinnosť bola pôvodne navrhnutá od 1. októbra tohto roku. Pri prerokovaní vládneho návrhu zákona vo výboroch Národnej rady boli uplatnené pozmeňujúce návrhy, ktorými sa upravujú niektoré ustanovenia zákona o e-Governmente týkajúce sa zaručenej konverzie a integrovaných obslužných miest a posúva sa účinnosť vybraných ustanovení na 15. december tohto roka, aby sa zabezpečila dostatočná legisvakančná lehota na prípravu informačného systému na produkčnú prevádzku. Toľko na úvod, ďakujem.
Procházka, Radoslav, poslanec NR SR (2011-09-13):
Ďakujem. Pripomínam rokovanie ústavnoprávneho výboru o jednej. Ďakujem.
J. Liška, poslanec: (2003-06-18):
Z. Martináková, podpredsedníčka NR SR: Prosím, prezentujme sa a hlasujme o tomto návrhu. (Hlasovanie.) Prítomných 120 poslancov, za návrh hlasovalo 73, proti 28, zdržalo sa 18 poslancov, nehlasoval 1. Konštatujem, že sme postúpili návrh zákona do tretieho čítania. Pristúpime k tretiemu čítaniu . Otváram rozpravu v rámci tretieho čítania o tomto návrhu zákona. Písomne sa do rozpravy neprihlásil žiaden z poslancov. Otváram možnosť hlásiť sa ústne do rozpravy. Uzatváram možnosť hlásiť sa ústne do rozpravy. Nehlási sa nikto. Vyhlasujem rozpravu za skončenú. Prosím, pán spravodajca, aby ste uviedli hlasovanie.
Laurenčík, Milan, podpredseda NR SR (2022-02-03):
Otázka č. 5 je od pána poslanca Juraja Šeligu, ktorý je v sále, a je smerovaná na ministra pôdohospodárstva a rozvoja vidieka Slovenskej republiky Samuela Vlčana a znie: „Prečo Komisia, resp. Európska únia stále pokračuje v krátení dotácií pre PPA na poľnohospodárstvo? Ako dlho to ešte bude trvať?“ Pán minister, nech sa páči, máte slovo.
Číž, Miroslav, podpredseda NR SR (2015-09-23):
S reakciou pani poslankyňa Vášáryová.
P. Hrušovský, predseda NR SR: (2003-07-04):
(Hlasovanie.) 132 prítomných, 96 za návrh, 13 proti, 16 sa zdržalo, 7 nehlasovalo. Návrh sme schválili. Pristúpime k tretiemu čítaniu . Pýtam sa prítomných poslancov, či sa chce niekto prihlásiť do rozpravy ústne, keďže nemám písomné prihlášky Konštatujem, že nie je to tak, preto vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca. L. Ladányi, poslanec: Pán predseda, prosím, aby ste dali hlasovať o návrhu zákona v treťom čítaní ako o celku.
Jurinová, Erika, podpredsedníčka NR SR (2015-06-25):
Ďakujem pekne, pán poslanec. To bol posledný písomne prihlásený k bodu interpelácie, k bodu odpovede. Teraz dávam možnosť prihlásiť sa do rozpravy ústne. Uzatváram možnosť prihlásiť sa a dávam slovo jedinému prihlásenému rečníkovi, pánovi poslancovi Hraškovi.
Zelník, Štefan, poslanec NR SR (2017-09-06):
Ďakujem pekne za slovo. Som si vedomý toho, že sme v prvom čítaní a ide o filozofiu zákona, či áno, alebo nie, preto si mnohé odborné argumenty nechám na diskusiu vo výbore pre zdravotníctvo, ale nedá mi, aby som nezareagoval aspoň na dve veci, a to, že nikto nemôže nariadiť súkromnému lekárovi. Práve opak je pravdou. Od toho tu predsa máme zákony, aby sme to zákonným spôsobom upravili, kto má akú povinnosť. Bohužiaľ, stalo sa to, že zrušili sa rajóny, a dneska nevieme, ktorý lekár akého pacienta odkiaľ má mať. A my mu ani nemôžme nariadiť, pretože po ďalšie tých lekárov jednoducho nemáme. Preto sa treba vrátiť naspäť k tomu. Budú tu rajóny, budeme presne vedieť, ktoré ulice ku komu patria, a aj zistíme z tohoto, že koľko lekárov nám fyzicky chýba. Ďalej nemôžem celkom súhlasiť, že ordinačné hodiny nikdy neboli. Pracujem v zdravotníctve 33 rokov a vždy boli ordinačné hodiny od 7.00 hod. do 15.30 hod., a predsa aj vyšší územný celok tieto ordinačné hodiny odsúhlasuje, takže ordinačné hodiny tu boli vždy, ale celkom mi neni jasné, prečo robíme dve alebo niekoľko kategórii lekárov, pretože ak obvodným lekárom hovoríme, že stačí, aby robili 30 hodín, alebo zo zákona, tak potom to upravme pre všetkých lekárov – aj špecialistov, aj potom pre lekárov ústavnej zdravotnej starostlivosti. Ale toto si nechám proste na diskusiu odbornú vo výbore. Ďakujem, len som považoval za potrebné niektoré veci, aspoň tie dve poznámky, sa k nim vyjadriť. Ďakujem.
Laššáková, Jana, podpredsedníčka NR SR (2014-09-24):
Ďakujem pekne. Pán podpredseda, zaujmite miesto určené pre navrhovateľov. A teraz dávam slovo spravodajcovi, ktorého určil navrhnutý gestorský, ústavnoprávny, výbor, pánovi poslancovi Hrušovskému. Nech sa páči, máte slovo.
Kollár, Boris, predseda NR SR (2022-05-03):
Pán poslanec Filip Kuffa, nech sa páči, máte slovo.
K. Sárközy, poslankyňa: (2009-06-25):
A o tých lekároch, pani poslankyňa, myslím si, že sme sa neporozumeli. A ešte už len jedna posledná veta. Aj mňa zastavujú ľudia a hovoria mi, pani poslankyňa, keby každý tak vedel po slovensky ako vy alebo vaši kolegovia, tak by sme nepotrebovali prijať zákon o štátnom jazyku. Tak proti komu je tento zákon prijatý? Proti komu bude tento zákon prijatý? Bude prijatý na ochranu slovenského jazyka alebo proti národnostným menšinám? Ďakujem pekne.
Golian, Ján, poslanec NR SR (2011-06-29):
Ďakujem za slovo, pán predsedajúci. Panie poslankyne, páni poslanci Výbor Národnej rady Slovenskej republiky pre pôdohospodárstvo a životné prostredie svojím uznesením č. 101 zo 16. júna 2011 ma určil ako spravodajcu k predloženému návrhu zákona. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Uvedený návrh bol doručený poslancom Národnej rady v stanovenej lehote, čím boli splnené všetky podmienky predpísané, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil uvedený návrh podľa legislatívnych pravidiel a zaradil ho v súlade s § 72 rokovacieho poriadku na rokovanie dnešnej, 20. schôdze. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona č. 350/1996 Z. z. Zo znenia vládneho návrhu zákona je zrejmý účel navrhovanej úpravy. Vychádzajúc s oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla v zmysle § 73 ods. 3 písm. c) na tom, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady z 9. júna navrhujem, aby vládny návrh zákona prerokovali výbory: Ústavnoprávny výbor Národnej rady, Výbor Národnej rady pre hospodárstvo, výstavbu a dopravu a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby určené výbory predmetný vládny návrh zákona prerokovali do 26. augusta a v gestorskom výbore do 31. augusta. Pán predsedajúci, skončil som, otvorte, prosím, rozpravu.
I. Štefanec, poslanec: (2007-02-02):
A nemám dobrý pocit z vyjadrení, keď robíte jednoducho z ľudí nesvojprávnych. Ja si myslím, že ľudia rozmýšľajú a ľudia sa mohli slobodne rozhodnúť, aj sa slobodne rozhodli. Ja osobne napríklad  tiež som dlho zvažoval, či vstúpim do druhého piliera vzhľadom na svoj vek a vzhľadom na budúcnosť výhodnosti. Nakoniec som sa rozhodol a rozhodol som sa hlavne preto, lebo je to dedičné. Lebo jednoducho o tieto peniaze človek nepríde. A podľa nezávislých prieskumov verejnej mienky, ktoré boli uverejnené, 95 % občanov, ktorí vstúpili do druhého piliera sa rozhodovali práve takto. Argument dedičnosti bol pre nich jeden z najrozhodujúcejších. Čo sa týka vašej argumentácie o tom, že viac ľudí vstúpilo do druhého piliera, než sa očakávalo, tak, samozrejme, s tým súhlasím, ale považujem to za pozitívny fakt na rozdiel od vás. Považujem to za úspech, že ľudia prevzali na seba zodpovednosť, prevzali zodpovednosť za svoju budúcnosť. A práve takéto vyjadrenia, že čosi s tým treba robiť, mi naháňajú strach a podporujú ma v tom, aby som zahlasoval za tento ústavný zákon, aby som zahlasoval za to, že úspory občanov budú chránené a bude chránená aj výška ich budúcich dôchodkov. Ďakujem.
Červeňáková, Elena, poslankyňa NR SR (2019-11-28):
Ďakujem ti, kolegyňa, za tvoj príspevok. Ja ešte k tomu by som chcela podotknúť, že prečo neriešime otázku nájomných bytov, ako už si povedala, pre mladé rodiny. Ale takisto prečo neriešime otázku nájomných bytov pre sestry a pôrodné asistentky, aby nám prišli do povolania a pre nastupujúcich lekárov, lebo je to veľmi dôležité hlavne pre tých mladých, lebo nemajú kde bývať v prvom rade. Takže keď si zakladajú už aj rodinu, aby ten nájomný byt bol pre nich lacnejší a aby, ako už som povedala, nám vstupovali do povolania, aby nám neodchádzali preč. Ďakujem.
Galko, Ľubomír, poslanec NR SR (2017-04-06):
Ďakujem pekne. No, rozmýšľam nad tým, že čo dokáže prinútiť bývalého kolegu, futbalového rozhodcu, ktorý mal v minulosti vždy zmysel pre fair play, aby takto vystúpil v rozprave a aby obhajoval tie hrozné zverstvá, ktoré sa proste obhájiť nedajú. Načo chcete čakať, pán Kéry? Na aké ukončenie trestného stíhania? Za znásilnenie? Za pohlavné zneužívanie? Pán kolega, my dnes nesúdime riaditeľa toho domu hrôzy ani jeho zamestnancov, to nech spravia súdy. My hovoríme o odobratí akreditácie. Kolegyňa Blahová tu povedala desiatky nespochybniteľných argumentov, pochybení, ktoré boli uvedené aj v tej správe, na ktorú ste sa odvolávali. Vy ste nevyvrátili ani jeden jediný argument! Mlžíte, rozprávate tu o nezamestnanosti, tripartite, mzdách. Ja neviem, kto vám to písal, ale myslím, že sme všetci videli, že len odkláňate pozornosť od Čistého dňa, kvôli ktorému tu dnes sme. Ani neviete, pán kolega, že ako svojím vystúpením usvedčujete pána Richtera z toho, že by mal zo svojej funkcie odísť, že by sa mal porúčať. Ja by som očakával, že vysvetlíte, prečo minister nenaplnil odporúčanie svojej vlastnej akreditačnej komisie. Prečo nesplnil to, čo mu bolo odporučené v tej správe? Pán Kéry, vy by ste dali do toho domu hrôzy svoje dieťa teraz? Vy by ste tam umiestnili svoje dieťa? (Reakcia z pléna.) Tak prečo chcete, aby tam súdy umiestňovali deti iných, pre živého boha?! Svojím spôsobom vás musím ľutovať, pán kolega, lebo ja osobne si myslím, že vám to bolo možno aj nepríjemné, že ste museli vystúpiť k tomuto bodu, že vás k tomuto na klube poverili. A skutočne je mi vás úprimne ľúto, že ste to museli urobiť. Ďakujem pekne.
Hrnčiar, Andrej, podpredseda NR SR (2017-09-06):
Otváram všeobecnú rozpravu. Do rozpravy som dostal jednu písomnú prihlášku za klub OĽANO. Pán poslanec Fecko, nech sa páči.
Ďuriš Nicholsonová, Lucia, podpredsedníčka NR SR (2018-03-26):
Pánovi Osuskému a pani kolegyni Cigánikovej ďakujem za faktické poznámky.
Grendel, Gábor, podpredseda NR SR (2021-12-07):
S faktickou poznámkou pán poslanec Krajčír.
Mierna, Anna, poslankyňa NR SR (2023-02-16):
Ďakujem za slovo. Ďakujem pekne za slovo. Ja by som nechcela ísť do tejto politickej roviny, ale svojím kolegom aj z finančného výboru, aj pánovi predsedovi možno tak na zváženie, že vlastne dávame do váhy rozpočtovú zodpovednosť a na druhej strane ekológiu. Ale taký ten jeden moment mi tam chýba. Keby ste robili normálny rozpočet alebo sa zaoberáte v súkromnej správe financiami, totiž si myslím, že tie ekologické vozidlá majú úplne inú životnosť a iné prevádzkové náklady. To znamená, že my v rozpočtových pravidlách v tomto zákone porovnávame len čisto jeden výdavok jeden rok. Tak sa plánuje rozpočet. A potom neuvažujeme aj ďalej, že či to vydrží 250-tisíc kilometrov, jaké budú prevádzkové náklady. Minule som išla s taxíkom a som sa pýtala teda, že prečo si kúpil elektrické vozidlo, a povedal, že práve tie jeho prevádzkové náklady sú nižšie. To znamená, že by bolo možno na zváženie aj členom finančného výboru, alebo teda porozmýšľať o tom, že dať do toho zákona to, aby sme povedali, aké sú potom rozložené tie náklady v priebehu štyroch, šiestich, ôsmich rokov, lebo sa nám to môže zdať úplne iné. Ale my porovnávame skutočne v tomto zákone len jeden výdavok v jeden rok. Ďakujem pekne.
P. Paška, predseda NR SR: (2009-06-19):
(Hlasovanie.) 143 prítomných, 80 za, 62 sa zdržalo, 1 nehlasoval. Sme v treťom čítaní . Otváram rozpravu. Pán poslanec Bastrnák... Nie. Vyhlasujem rozpravu za skončenú a budeme hlasovať.
Bugár, Béla, podpredseda NR SR (2011-02-09):
Na vystúpenie pána poslanca s faktickými poznámkami ôsmi. Končím možnosť sa prihlásiť do faktických poznámok. Pán poslanec Paška, faktická? Takže pán poslanec Paška, nech sa páči, máte slovo.
Paška, Pavol, predseda NR SR (2013-10-17):
(Hlasovanie.) 142 prítomných, 108 za, 34 sa zdržalo. Návrh sme schválili.
Pellegrini, Peter, predseda NR SR (2024-02-13):
Ďakujem pekne, Národná rada ale už pred malou chvíľkou rozhodla, že bude postupovať iným spôsobom, ako ste navrhli vy. Pán predseda výboru Puci.
Mazurek, Milan, poslanec NR SR (2019-03-29):
Ďakujem aj pánovi Dostálovi za jeho reakciu. Naozaj ten Istanbulský dohovor zavádza tú gender ideológiu, aspoň o nej hovorí a mení súčasné definície tak, ako by to chcelo vyhovovať nejakým neomarxistickým predstavám. Ja si nepamätám presne, ktoré tie články boli, čítal som to už mesiace dozadu, viem, že to bol asi článok 3, kde sa hovorí o tom, čo je to rod a že rod je len nejaký súbor spoločenských rolí a že to nemá nič spoločné s pohlavím. Viem, že som tam čítal o tom, ako je potrebné v rámci edukačného procesu malých detí vychovávať tieto deti k búraniu nejakých rodových stereotypov, to znamená k búraniu tých tradičných rolí muža a ženy. A mne toto všetko naozaj, pán Dostál, stačí na to, aby som sa proti takémuto dokumentu postavil, ale tým, samozrejme, nehovorím, že mi nevadí nejaké násilie na ženách. Každý z nás sa tomu chce postaviť, každý z nás chce prijať účinné legislatívy, ktoré by pomohli predchádzaniu násilia na ženách, ale nie za tú cenu, že spolu s tým musíme akceptovať nejaké nové definície pohlavia, ktoré tu zavádzajú možnosť deťom vyberať si, či sú chlapec, či sú dievčatko, či sú 58. pohlavie a podobné veci, ktoré dnes vidíme napríklad v Nemecku a Švédsku. Ale to nejde len o ten Istanbulský dohovor, to je rôzny súbor rôznych vecí, či už ide o tie LGBTI agendy, ide o zavádzanie registrovaných partnerstiev, návrhov na manželstvá týchto homosexuálov, pochody homosexuálov po Bratislave tu, ktorí hovoria, že sú hrdí na to, že sú homosexuáli a tú hrdosť si vydobývajú tým, že vlastne pochodujú s holými zadkami po námestiach. Toto všetko je celý komplexný súbor vecí, ktoré tu niekto pretláča aktívne, aby rozložil spoločnosť ako takú, aby rozložil tie tradičné hodnoty, na ktorých tisícročia stojí naša civilizácia. A ja viem, pán Dostál, za tie 3 roky, čo som tu v parlamente, som sa už naučil, že vy nemáte žiadnu úctu k tradíciám, nemáte žiadnu úctu k Slovensku, ku kresťanstvu a že vám by úplne vyhovovalo, keby sa to tu celé rozložilo.
Marcinčin, Radovan, poslanec NR SR (2023-06-27):
Ďakujem za slovo. Vážení poslanci, vážené panie poslankyne, výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva spoločnú správu výborov o výsledku prerokovania návrhu zákona. Národná rada Slovenskej republiky uznesením z 18. mája 2023 č. 2274 sa uzniesla prerokovať návrh poslanca Richarda Vašečku na vydanie zákona, tlač 1598, v druhom čítaní a prideliť ho týmto výborom: ústavnoprávnemu výboru a Výboru Národnej rady Slovenskej republiky pre vzdelávanie, vedu, mládež a šport. Ako gestorský výbor určila Výbor Národnej rady pre vzdelávanie, vedu, mládež a šport a určila lehoty na jeho prerokovanie. Určené výbory prerokovali predmetný návrh zákona v stanovenej lehote. Iné výbory o návrhu zákona nerokovali. Gestorský výbor konštatuje, že do začatia rokovania o návrhu zákona nedostal žiadne stanoviská od poslancov podané podľa § 75 ods. 2 zákona o rokovacom poriadku Národnej rady Slovenskej republiky. K návrhu poslanca Richarda Vašečku na vydanie zákona zaujali výbory Národnej rady Slovenskej republiky tieto stanoviská. Ústavnoprávny výbor prerokoval návrh 8. júna 2023 a neprijal uznesenie, keďže návrh uznesenia nezískal súhlas nadpolovičnej väčšiny prítomných poslancov. Výbor Národnej rady Slovenskej republiky pre vzdelávanie, vedu, mládež a šport v uznesení č. 233 zo 14. júna 2023 odporúčal návrh zákona schváliť s pozmeňujúcimi a doplňujúcimi návrhmi uvedenými v časti IV spoločnej správy. Gestorský výbor odporúča Národnej rade Slovenskej republiky hlasovať o návrhoch uvedených pod bodmi 1 až 10 spoločne s odporúčaním schváliť. Gestorský výbor na základe stanovísk výborov odporúča návrh poslanca schváliť v znení pozmeňujúcich a doplňujúcich návrhov. Spoločná správa výborov bola schválená uznesením Výboru Národnej rady Slovenskej republiky pre vzdelávanie, vedu, mládež a šport zo 14. júna 2023. Výbor ma poveril, aby som na schôdzi Národnej rady Slovenskej republiky informoval o výsledku rokovania výborov o stanovisku a návrhu gestorského výboru. Ďakujem. Skončil som. Otvorte, prosím, rozpravu.
Bugár, Béla, podpredseda NR SR (2017-09-12):
Prerušujem rokovanie o tomto bode programu. Pán kolega Jurzyca to bolo záverečné slovo, k tomu nie je možné, samozrejme, dať procedurálny návrh. Teraz ďalším bodom bude prvé čítanie o vládnom návrhu zákona, ktorým sa mení a dopĺňa zákon č. 137/2010 Z. z. o ovzduší a v znení niektorých ďalších predpisov (tlač 661). Pán minister Sólymos, nech sa páči, môžte teda. (Rokovanie o vládnom návrhu zákona, ktorým sa mení a dopĺňa zákon č. 137/2010 Z. z. o ovzduší v znení neskorších predpisov a ktorým sa menia a dopĺňajú niektoré zákony , tlač 661.)
Laurenčík, Milan, podpredseda NR SR (2021-01-13):
Ďakujem. To boli všetci rečníci, ktorí vystúpili v rozprave. Preto vyhlasujem všeobecnú rozpravu za skončenú a pýtam sa, či chce k rozprave zaujať stanovisko pán navrhovateľ, pán podpredseda. Nie. Takisto sa pýtam pána spravodajcu? Prerušujem teda rokovanie o tomto bode programu. Vážené panie poslankyne, vážení páni poslanci, mali by sme pristúpiť k hlasovaniu v prvom čítaní. Ešte pred tým, ako pristúpime k hlasovaniu, tak vyhlasujem trojminútovú prestávku. (Krátka prestávka.) (Po prestávke.)
Paška, Pavol, predseda NR SR (2012-09-19):
Pán poslanec Petrák.
S. Janiš, poslanec: (2008-11-25):
Tento návrh pozmeňováku nemá žiadne šetrenie, je nezrozumiteľný, doslovne si dovolím vám povedať, je hlúpy a hlavne populistický.
Shahzad, Silvia, poslankyňa NR SR (2018-12-04):
Ja ďakujem kolegyni za reakciu a ja by som ešte len doplnila to, čo som nestihla, a myslím si, že tiež dôležitú vec, že napríklad máme tu Národný program rozvoja životných podmienok osôb so zdravotným postihnutím. A tam sa všetky ministerstvá zaviazali, že vypracujú časový harmonogram plánu na 5-ročné obdobie. To bolo ešte možno, toto je národný program na roky 2014 – 2020. Máme už rok 2019 skoro a ten časový harmonogram nemá ani jedno ministerstvo. Oficiálne sa k tomu priznáva len ministerstvo dopravy. A taká perlička, ministerstvo financií, pán minister, ministerstvo financií hovorí, že na ministerstvo financií nemá prístup každá osoba, to znamená, že sa nejedná o klasické stránky, ale to je práve to chybné chápanie prístupnosti, pretože na tom ministerstve môžu pracovať aj osoby so zdravotným postihnutím, a nie je to vôbec len o stránkach, Čiže prosím vás pekne, opravte si tento názor a dúfam, že, lebo toto sa uvádza v konkrétne v správe, ktorá vyšla ako odpočet tejto činnosti, teda k národnému rozvojo..., k Národnému programu rozvoja životných podmienok, a takéto veci by sa tam objavovať naozaj nemali. Ďakujem pekne.
P. Hrušovský, predseda NR SR: (2004-06-29):
(Hlasovanie.) 130 prítomných, 77 za, 6 proti, 47 sa zdržalo. Návrh uznesenia sme schválili. Prosím teraz pána poslanca Blajska, aby z poverenia výboru uviedol návrh uznesenia k prerokúvanej výročnej správe o činnosti a hospodárení Národného úradu práce vrátane ročnej účtovnej uzávierky za rok 2003 . Pán poslanec Blajsko. A. Blajsko, poslanec: Ďakujem za slovo. V rozprave neboli vznesené žiadne pripomienky, a preto, pán predseda, dajte o tomto návrhu uznesenia hlasovať.
Blanár, Juraj, podpredseda NR SR (2022-09-28):
Ďalší v poradí s faktickou poznámkou je pán poslanec Ondrej Ďurica.
B. Sániová, poslankyňa: (2007-10-16):
A čo sa týka kolegov a vypisovania papierov, je to pod úroveň moju, aby som sa k tomuto vyjadrovala, pretože ja si týchto kolegov veľmi vážim a cením a určite robia ďaleko inú činnosť, ako vypisujú papiere, samozrejme, aj to musí byť v náplni, pretože nemôže pacient bez odporúčania na CT odísť, nemôže mať nevypísaný papier na röntgen a podobne. Takže toľko, ďakujem pekne.
B. Bugár, podpredseda NR SR: (2006-02-09):
(Hlasovanie.) Prítomných 135, za 134, nehlasoval 1. Konštatujem, že sme určili výbory, aj gestorský výbor, ako aj lehoty. Na základe toho prerušujem rokovanie o tomto bode programu. V rokovaní budeme pokračovať o 11.30 hodine. Do toho času budú rokovať výbory. Ešte sa hlásia o slovo predsedovia výborov. Pán poslanec Mikuš. (Ruch v sále.) Nefunguje. Na kedy, pán, ja to vyhlásim, na kedy zvolávaš? Pán predseda Mikuš zvoláva výbor pre európske záležitosti ihneď. Pán poslanec Hort.
Hrnčiar, Andrej, podpredseda NR SR (2018-11-28):
Pán poslanec Mazurek.
B. Bugár, podpredseda NR SR: (2005-10-26):
(Hlasovanie.) Prítomných 131, za 100, proti 1, zdržalo sa 29 poslancov, 1 nehlasoval. Návrh sme schválili. Ďakujem. Teraz prosím pána poslanca Farkasa, aby uviedol návrhy uznesení k vládnemu návrhu zákona, ktorým sa mení a dopĺňa zákon Národnej rady Slovenskej republiky č. 154/1994 Z. z. o matrikách v znení neskorších predpisov, tlač 1337.
Budaj, Ján, poslanec NR SR (2016-10-12):
Ďakujem pekne. No naozaj, pán minister, dojímate ma úprimnosťou a naozaj ďakujem za tento prejav. Chcem aj veriť, že naozaj nedopustíte nejaké ďalšie zhoršovanie situácie občanom. Ďakujem, že ste si tu otvorene zaspomínali na začiatok vášho účinkovania. Bol to zároveň začiatok pôsobenia hráčskej lobby v našej legislatíve. Pomôžte aj vy tomu, aby nemali neprimeranú pozíciu v podnikateľskom prostredí práve tieto druhy podnikania, keďže sa stretávajú oprávnene už s nespokojnosťou takých más obyvateľstva, a naozaj, aby bola petícia viazaná ešte na vôľu samosprávy pre to. Petíciu dnes môžu spustiť občania sami od seba a postavia samosprávu, nastavia jej toto zrkadlo. Ale ak to bude viazané na tú podmienku, jak ste to prečítali, tak petícia ani nebude môcť začať, keď v nejakej obci alebo meste sa neuráčia poslanci odhlasovať, že u nich narušujú hry. A to ešte bude ten problém, že niekde budú narušovať, v niektorých štvrtiach, a inde nebudú. A na to zákon nepamätá. Čiže oni sa budú musieť znovu rozhodnúť, napríklad v Bratislave, či škrtnú rulety z Kempinského, na čo Kempinski, ak by tu taký reťazec napríklad bol, stratí licenciu a bude sa súdiť s tými, ktorí by mu to zakázali, o náhradu škody. Vy dobre rozumiete, že to je iba pasca, ktorá je v tomto zákone hlboko a dlhé roky zahniezdená, zhodou okolností teda od tých čias, kedy ste vy boli šesť dní ministrom financií.
Tomáš, Erik, poslanec NR SR (2021-06-24):
Pán kolega Valášek, ja som rád, že sa pridávate k tým poslancom, ktorí budú hlasovať proti tomuto škandalóznemu zákonu, resp. novele zákona, o ktorej, opakujem aj Rada pre štátnu službu povedala, že ním dosiahne táto vládna koalícia politizáciu štátnej služby. Vy sám, si myslím, že ste profesionál v tom, čo robíte, tak bol by som len trošku opatrný s tým SMER-om, pretože asi ste mali nejaké pozície, a práve vy ste ten príklad, keď asi bolo úplne jasné, že keď niekto profesionálne vykonáva svoje právomoci, tak sa asi nemusí o svoje miesto báť.	Naopak, počas tejto vlády (povedané so smiechom) z mnohých ministerstiev a úradov odchádzajú profesionáli, lebo už sa nemôžu pozerať na to, čo sa v tých rezortoch deje, a radšej idú preč, pretože by sa už museli hanbiť, keby pôsobili pod tým-ktorým ministrom. A potom, áno, v roku 2018 bol prijatý, alebo bola prijatá novela zákona o štátnej službe a bolo to po tlaku Európskej komisie, ktorá tlačila na Slovensko, aby sme profesionalizovali štátnu správu, ak chceme čerpať eurofondy z programu Efektívna verejná správa. A pri tejto novele zákona, ak ju tento vládny valec pretlačí, tak hrozí presný opak. Ak prejde táto novela zákona, tak Slovensko doplatí na to tým, že možno stratí eurofondy z tohto programu. Ďakujem.
Klus, Martin, podpredseda NR SR (2019-11-26):
Ďakujem pekne, pán poslanec. Otváram rozpravu. Do rozpravy som do tejto chvíle nedostal žiadnu písomnú prihlášku, a preto sa pýtam, či sa chce niekto prihlásiť do rozpravy ústne. Nie je tomu tak. Vyhlasujem teda rozpravu za skončenú. Predpokladám, že, pán minister, nechcete zaujať k neexistujúcej rozprave stanovisko. (Reakcia ministra.) Takisto poprosím pána spravodajcu, aby nám uviedol termín hlasovania. Pán poslanec Buček, kedy budeme hlasovať? (Reakcia z pléna.) Zajtra o 11.00 hodine. Ďakujem veľmi pekne. Prerušujem rokovanie o tomto bode programu. A nasleduje druhé čítanie o vládnom návrhu zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona má parlamentnú tlač 1614. Spoločná správa výborov má tlač 1614a. Prosím podpredsedu vlády a ministra životného prostredia Slovenskej republiky Lászlóa Sólymosa, aby vládny návrh zákona odôvodnil. Nech sa páči.
Valášek, Tomáš, poslanec NR SR (2020-12-08):
Vďaka. Vážené kolegyne, vážení kolegovia, využívam túto príležitosť. Len krátko. Tento zákon, samozrejme, má moju podporu, ale využívam ju preto, aby som pripomenul, že doslova v týchto momentoch sa lámu ľady ohľadne nasledovníckej zmluvy s Veľkou Britániou a ktorá má nahradiť tú, ktorá riadila podmienky vrátane pobytu občanov Slovenska v Británii a naopak. A pripomínam, pán minister to dobre vie, len chcem, aby to odznelo aj v tomto pléne pre potreby poslancov, že v prípade nedohody, v prípade, že sa nepodarí Európskej komisii, ktorá za nás rokuje, a Veľkej Británii dohodnúť na nasledovníckej zmluve, bude treba riešiť a ošetriť kopu vecí, ktoré momentálne nemáme ošetrené, vrátane práv a podmienok slovenských občanov, ktorí budú žiť a presťahujú sa do Veľkej Británie po 1. 1. 2021. Tie nebudú riešené tými zmenami, ktoré robíme dnes. Čiže opäť, tento zákon s tým nesúvisí, ten má moju plnú podporu. Využívam toto slovo a toto pódium len na pripomenutie, že ak sa nepodarí tá zmluva dosiahnuť a budeme vedieť doslova v najbližších dňoch. Hlavný negociátor si dal do stredy tohto týždňa, aby rozhodol, či vôbec je nejaká nádej na dohodu. Ak v stredu zistíme, že dohoda nie je, tak sa tu budeme musieť znovu zísť a zrejme riešiť aj nejaké následnícke provizórne zmluvy, ktorými ošetriť práva slovenských občanov v Británii po roku 2021. Dobre. Veľká vďaka.
Ďuriš Nicholsonová, Lucia, podpredsedníčka NR SR (2017-10-12):
S reakciou na faktické poznámky, pán poslanec Jurzyca.
Kollár, Boris, predseda NR SR (2023-05-30):
(Zaznievanie gongu.) Vážené pani poslankyne, vážení páni poslanci, včera bol odložený začiatok 93. schôdze Národnej rady Slovenskej republiky na dnešný deň z dôvodu, že na schôdzi nebola prítomná nadpolovičná väčšina všetkých poslancov. Teraz pristúpime k 93. schôdzi Národnej rady. Prosím, aby sme sa prezentovali a zistili, či sme schopní sa uznášať. (Hlasy v sále.) (Prezentácia.) Zisťujem, že je prítomných 56 poslancov, Národná rada nie je schopná sa uznášať. Pretože nie je prítomná nadpolovičná väčšina všetkých poslancov, odkladám začiatok schôdze o jednu hodinu, kedy opäť zistím prítomnosť poslancov, čiže 10.06 h. (Prestávka.)
Danko, Andrej, predseda NR SR (2018-12-04):
Vážené panie poslankyne, vážení páni poslanci, pokračujeme v prerokovaní o štátnom rozpočte. Poprosím, pán navrhovateľ a spravodajca, zaujať miesta. V rozprave, neviem, nemám informáciu, ktorý pán poslanec... (Reakcie z pléna.) Pani poslankyňa Cigániková ide? (Reakcie z pléna.) Nie? Ešte ty doko..., pán poslanec, dokončujete ešte prejav? Takže pani poslankyňa Cigániková, nech... Stráca, vzdáva sa poradia. Nech sa páči, pán poslanec Heger, poprosím, krátko a stručne. (Pokračovanie rokovania o vládnom návrhu zákona o štátnom rozpočte na rok 2019 , tlač 1090.)
Petrík, Simona, poslankyňa NR SR (2024-02-16):
Ďakujem pekne, pán predsedajúci. Vážený pán predsedajúci, vážené panie poslankyne, páni poslanci, v súlade s § 73 zákona o rokovacom poriadku som bola výborom určená za spravodajkyňu k návrhu zákona, ktorý je uvedený pod tlačou 41. Predkladám teda informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií a Ministerstva hospodárstva Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 47 z 21. novembra 2023 navrhujem, aby návrh zákona prekovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu. Ďakujem, skončila som.
Grendel, Gábor, podpredseda NR SR (2021-05-11):
Pán spravodajca, žiadate si záverečné slovo? Nie. Prerušujem rokovanie o tomto bode programu. Pristúpime k rokovaniu o petícii občanov Slovenskej republiky s názvom Poľovníctvo má zmysel, za zachovanie organizovaného poľovníctva na Slovensku. Petícia je uverejnená ako tlač 527 a správa výboru ako tlač 527a. Dávam teraz slovo spravodajcovi predsedovi výboru pre pôdohospodárstvo a životné prostredie pánovi poslancovi Jaroslavovi Karahutovi a prosím ho, aby podal správu o prerokovaní petície vo výbore a predložil návrh na uznesenie Národnej rady. (Rokovanie o petícii občanov Slovenskej republiky „Poľovníctvo má zmysel – za zachovanie organizovaného poľovníctva na Slovensku“ , tlač 527.)
Hrnčiar, Andrej, podpredseda NR SR (2018-06-12):
Dve faktické poznámky. Nech sa páči, páni poslankyňa Shahzad.
B. Bugár, podpredseda NR SR: (2002-12-12):
Piatu otázku položila pani poslankyňa Sabolová pánovi podpredsedovi vlády Slovenskej republiky a ministrovi financií Ivanovi Miklošovi tohto znenia: „Ako uvažujete s kompetenciou do budúcnosti s Úradom daňového preverovania? Bude aj naďalej rozhodovať o jeho riaditeľovi Daňové riaditeľstvo?“ Nech sa páči, pán podpredseda.
Hrušovský, Pavol, podpredseda NR SR (2010-09-08):
Ďakujem. Ďakujem, pán poslanec, za prednesenie správy o prerokovaní vo výbore. Otváram rozpravu o tomto bode programu. Pýtam sa pánov poslancov, či sa chce niekto prihlásiť do rozpravy, keďže som nedostal žiadnu písomnú prihlášku ústne. Nie. Preto vyhlasujem rozpravu za skončenú a prerušujem rokovanie. Ďakujem pani predsedníčke aj pánovi poslancovi Kaníkovi za spoluprácu pri prerokovávaní uvedeného bodu programu, za úvodné vystúpenie pred poslancami pani predsedníčky Bubeníkovej. Pristúpime teraz k rokovaniu o návrhu účtovnej závierky Sociálnej poisťovne na rok 2009, pardon, Výročnej správy Ústavu pamäti národa za rok 2009 (tlač 24) a poprosím pána predsedu Správnej rady, aby správu uviedol.
Mezenská, Helena, poslankyňa NR SR (2014-07-02):
Pán Číž, na čo tá predstieraná vášeň, na čo tá ideológia, na čo tá demagógia, na čo tie márne, ohnivé výlevy? Veď je to podradné, je to pod úroveň každého jedného poslanca, či to zo seba vyjaviť alebo to vôbec počúvať. Už konečne prestaňte s ohlupovaním národa a odchyľovaním, odpútavaním pozornosti, čo privatizovala predošlá vláda, predošlé vlády. Ony za to svoje podradné konanie zaplatili stratou dôvery. Dnes ste pri vláde vy a čo robíte? Veď robíte všetko v protirečení s tým, čo ste ľuďom sľúbili. Premiér Robert Fico sa ľuďom zaviazal a vďaka tomu získal dôveru mnohých ľudí, získal mandát, že im sľúbil, že nebude privatizovať, a čo robíte? Čo robíte ako vládna strana SMER? Privatizujete všetko, čo vám príde do cesty, železničnú dopravu, telekomunikačný priestor, energetický sektor, núdzové zásoby ropy, pôdu, vodu. Kedy s tým prestanete? Čo ste sľúbili ľuďom, že nebudete privatizovať, ktoré je to to strategické odvetvie? (Reakcia z pléna.) Pán Číž, buďte tak láskavý, nevie mi to tu nikto z čelných predstaviteľov strany SMER zodpovedať. Buďte tak láskavý, prestaňte s tou ideológiou a zodpovedajte mi, ktoré strategické odvetvia mal premiér a celá vládna strana SMER na mysli, čo ostalo, čo ste sľúbili ľuďom, že nebudete zo strategických odvetví a zdrojov privatizovať? Buďte taký láskavý a buďte konkrétny. Na tú vašu ideológiu a demagógiu ani prázdne reči už nikto nemá chuť. Ďakujem. (Potlesk.)